

**KEMENTERIAN WILAYAH PERSEKUTUAN**

**YB DATO SERI DR. SHAHIDAN KASSIM**

**MENTERI WILAYAH PERSEKUTUAN**

|  |
| --- |
| **PROGRAM BANTUAN KELUARGA MALAYSIA WILAYAH PERSEKUTUAN PUTRAJAYA** |

**3 NOVEMBER 2021 (RABU)**

**5.00 PETANG**

**BILIK ANGGERIK, ARAS 9**

**KOMPLEKS PERBADANAN PUTRAJAYA**

**SENARAI SALUTASI**

**BISMILLAHIRAHMAN NIRRAHIM**

**ASSALAMUALAIKUM WARAHMATULLAHI WABARAKATUH,**

**YBHG SAUDARA / SAUDARI PENGACARA;**

**YB DATUK SERI JALALUDDIN BIN ALIAS**

**TIMBALAN MENTERI WILAYAH PERSEKUTUAN**

**YBHG.DATUK SERI HAJAH ROSIDA BINTI JAAFAR**

**KETUA SETIAUSAHA WILAYAH PERSEKUTUAN**

**YBHG.DATUK MUHAMMAD AZMI BIN MOHD ZAIN**

**PRESIDEN PERBADANAN PUTRAJAYA**

**KETUA AGENSI, PENGAWAI KANAN KEMENTERIAN DAN PERBADANAN PUTRAJAYA**

**PENGURSAN TERTINGGI MAJLIS PERWAKILAN PENDUDUK WILAYAH PERSEKUTUAN PUTRAJAYA**

**IBU-IBU DAN ANAK-ANAK YANG SAYA KASIHI**

**RAKAN MEDIA**

**PARA HADIRIN YANG SAYA HORMATI SEKALIAN**

**PENDAHULUAN**

1. Marilah kita bersama-sama merafakkan kesyukuran ke hadrat Allah S.W.T kerana dengan izin dan limpah kurnia-Nya, dapat kita bersama-sama menghadiri Program Serahan Sumbangan pada hari ini.
2. Saya ingin mengucapkan setinggi-tinggi penghargaan kepada Perbadanan Putrajaya (PPj) yang bertungkus lumus menjayakan program kita pada petang ini.

Hadirin yang saya hormati,

**PROGRAM SERAHAN SUMBANGAN**

1. Sejak kerajaan mengumumkan strategi peralihan keluar secara berfasa daripada kemelut pandemik COVID-19 iaitu Pelan Pemulihan Negara, beberapa sektor ekonomi telah kembali dibuka dan rakyat telah memulakan kehidupan semula setelah beberapa bulan menjalani tempoh PKP yang sebenar. Pada ketika ini juga, ekonomi negara kembali pulih dan rakyat mula menjalankan aktiviti harian seperti biasa.
2. Walau bagaimanapun dengan keadaan kini masih terdapat di kalangan rakyat ketika ini sedang bergelut untuk memulihkan ekonomi keluarga.
3. Kerajaan sentiasa peka dan mengambil berat nasib yang di alami oleh golongan miskin, anak-anak yatim, orang kurang upaya, ibu tunggal dan semua golongan yang tidak berkemampuan.
4. Program bantuan ini adalah sejajar dengan matlamat *Our City Our Home* menjaga antara satu sama lain kebajikan masyarakat, memupuk semangat kebersamaan “*sense of belonging*” dalam kalangan warga wilayah Persekutuan.
5. Alhamdulillah, pada hari ini PPj akan menguruskan penyerahan 200 bakul makanan bernilai RM100.00 akan diberikan kepada 200 Ibu Tunggal di Wilayah Putrajaya
6. Tambahan daripada itu, PPj juga akan menyerahkan sumbangan 100 baucer keperluan harian bernilai RM100.00 kepada 100 orang anak yatim di Putrajaya. Anak-anak ini juga akan menerima senaskah Al-Quran dan beg sekolah dalam persediaan mereka ke alam persekolahan yang kini dibuka.
7. Bantuan selebihnya akan diedarkan secara berperingkat di Kompleks Futsal, Presint 18 oleh urusetia Perbadanan Putrajaya.

Hadirin yang saya hormati,

**KOMITMEN KEMENTERIAN WILAYAH PERSEKUTUAN DAN AGENSI**

1. Saya amat mengambil berat mengenai kebajikan dan kelangsungan hidup warga Wilayah Persekutuan. Saya juga hendak memastikan setiap ahli keluarga di Wilayah Persekutuan tiada yang terputus bekalan makanan di rumah masing-masing. Itu yang lebih penting dalam keadaan kita sedang dalam fasa pemulihan ini. Saya juga telah berjumpa dengan komuniti di ketiga-tiga Wilayah Persekutuan dan kerajaan akan memastikan setiap warga Wilayah Persekutuan mampu menjana pendapatan secara berterusan dalam meneruskan kelansungan kehidupan.
2. Fokus saya adalah kepada 3 aspirasi utama iaitu :
3. meningkatkan kesejahteraan sosial;
4. menstruktur semula ekonomi; dan
5. memperkukuh penyatuan dalam acuan Keluarga Malaysia
6. Kementerian dan agensi akan memperhebatkan lagi usaha mensejahterakan rakyat menerusi inisiatif MYFood@Wilayah dengan sasaran 45,000 bakul makanan.
7. Kementerian juga akan memperluaskan inisiatif-inisiatif yang disasarkan kepada golongan B40 di kawasan PPR dan PA sebelum ini ke kawasan-kawasan perumahan kos rendah swasta.
8. Kementerian turut mengalu-alukan kerjasama dan sumbangan daripada syarikat korporat, badan bukan kerajaan (NGOs) serta orang perseorangan untuk menyumbang kepada program ini.
9. Sejak tahun 2020 sehingga kini pelbagai program telah dijalankan oleh Perbadanan Putrajaya bersama pihak Kementerian Wilayah Persekutuan dalam membantu komuniti mendepani krisis kehidupan era covid-19 ini antaranya penyediaan Makanan/Minuman Bagi Petugas-Petugas Barisan Hadapan, Pemberian Bantuan Barangan Keperluan Harian Kepada Golongan Kurang Kemampuan (Asnaf/B40) Putrajaya, Orang Kelainan Upaya (OKU), Anak Yatim dan Ibu tunggal, Pemberian Bantuan Sara Hidup (one-off) kepada mangsa & keluarga mangsa Covid -19, Pemberian Personal Protective Equipment (PPE) kepada pelajar sekolah rendah dan menengah, Pemberian barangan kelengkapan sekolah, serta lain-lain bantuan yang berkaitan. Ini bermakna bantuan yang diberikan oleh Perbadanan Putrajaya meliputi semua peringkat dan keperluan.
10. Insya Allah, pada tahun ini juga Perbadanan Putrajaya akan menguruskan lagi penyerahan 200 baucer peralatan persekolahan juga diberikan Kepada Pelajar dari Golongan Kurang Berkemampuan (Asnaf/B40) Putrajaya pada bulan Disember 2021 bagi persediaan untuk kembali ke sekolah pada tahun hadapan.

Hadirin yang saya hormati,

**PENUTUP**

1. Saya berharap bantuan yang diberikan ini, dapat disampaikan kepada golongan sasar kerana kita tahu ketika ini ramai yang masih terkesan akibat Covid-19. Dengan adanya bantuan ini akan memberi sedikit kelegaan kepada mereka yang terjejas. Pesanan saya pada semua, kita masih lagi berjuang dalam menangani pandemik, jaga SOP walau dimana juga kita berada.
2. Semoga Allah SWT melimpahkan rahmat dan magfirah-nya kepada kita semua, dipanjangkan umur, diberi kesihatan yang baik dan dikurniakan kebahagiaan berpanjangan.

Sekian, terima kasih.